35000 Elenian asiakasta edelleen sähköttä – ”Monenlaista nähty, mutta ei vielä tällaista” - Kotimaa - Ilta-Sanomat
35000 Elenian asiakasta edelleen sähköttä – ”Monenlaista nähty, mutta ei vielä tällaista”
Julkaistu: 22.11.2015 19:39
Myös Elenian sähkökatkojen tilanteesta reaaliajassa kertova karttapalvelu on kaatunut.
Sähköyhtiö Elenian asiakkaat ovat kärsineet viikonlopun lumisateiden aiheuttamista sähkökatkoista Pirkanmaalla ja Keski-Suomessa. Viestintäjohtaja Heini Kuusela-Opashttp://www.iltasanomat.fi/haku/?search-term=Heini%20Kuusela-Opas kertoo, että pahimmillaan ilman sähköjä oli yli 50 000 asiakasta.– Perjantain lumisateiden jälkeen lauantaina iltapäivällä sähköttä oli enää 18 000 taloutta, mutta sitten lunta alkoi tulla uudestaan ja sähköttömien talouksien määrä nousi vielä isommaksi, vähän päälle 50 000:een, Kuusela-Opas kertoo.– Tilanne on vakava. Olemme kiitollisia siitä, että asiakkaat ovat kärsivällisiä etenkin haja-asutusalueilla.Noin 30 senttiä märkää lunta on kaatanut tuhansittain puita erityisesti itäisellä Pirkanmaalla. Esimerkiksi Juupajoella ilman sähköjä oli pahimmillaan lähes koko kunta. Keskustaan sähköt saatiin palautettua sunnuntaina iltapäivällä.Alkuviikon päivät näyttävät – Viankorjaus ja sähköverkon raivaus lumen kaatamasta puustosta on päivän aikana edennyt, ja kello 16 jälkeen sähköttä oli noin 35 000 asiakasta. Työ saisi edetä nopeamminkin, mutta se etenee.Raivaustyöt jatkuvat yön yli. Päivän aikana asentajien ja metsureiden lisäksi sähköverkkoa on raivattu monitoimimetsäkoneiden ja helikoptereiden avulla.Elenialla ei ole vielä arviota siitä, milloin sähköt toimivat taas kaikilla asiakkailla. Parasta mitä voisi tapahtua, olisi sähköyhtiön näkökulmasta vesisade.– Alkuviikon päivät näyttävät. Ehkä huomenna voidaan arvioida tilannetta tarkemmin. Lauantaina ennuste oli, että tiistaina lämpötilat nousevat reippaasti plussalle. Nyt ennusteet ovat kuitenkin muuttuneet siihen suuntaan, ettei näin kävisi.
”Talvi ei yllättänyt” Yhtiön tiedotteessa korostetaan, että sekä raivaus- että korjaustyöt ovat turvallisuussyistä ehdottomasti ammattilaisten työtä, eikä johdoilla roikkuviin puihin saa koskea.Kuusela-Opas kuvailee, että näkymät ovat Pirkanmaalla hurjat, kun puuta, joka kaatuu lumen painosta on tuhansittain. Hän kuitenkin kiistää, että talvi olisi yllättänyt sähköyhtiön.– Lumentulo tähän aikaan vuodesta on normaalia. Meillä on ollut pitkään varautumissuunnitelma, jossa henkilöstölle määritelty tehtävät. Tästäkin tuli tieto Ilmatieteen laitokselta, mutta lumen määrä ja sen laatu olivat poikkeuksellista ja kova koettelemus sähköverkolle. Kokeneet asentajat sanovat, että monenlaista nähty, mutta ei vielä tällaista.– Jos lumi olisi tullut 2–3 asteen pakkasessa, ei olisi tapahtunut mitään.
Märkää lunta satoi perjantain ja lauantain aikana useita senttejä.
”Kaikki voitava tehty” Viestintäjohtaja sanoo, että sähkökatkojen suhteen kaikki voitava on tehty, ja sähköverkkoa raivataankin säännöllisesti kehittynein menetelmin.– Olemme varautuneet operaatioihin ja suurhäiriöihin, ja sähköverkkoa huolletaan jatkuvasti. Sään ääri-ilmiöt ovat muuttuneet rajuiksi. Lunta tuli niin paljon, että se koettelee havupuitakin.Myös Elenian sähkökatkoksista kertova karttapalvelu kaatui. Kuusela-Opas kertoo, että vikaa korjataan parhaillaan.– Karttapalvelun vika on paikannettu. Palvelu pitäisi saada käyttöön alkuillan aikana.HSTV:n videolla seurataan raivaustöitä Valkeakoskella.
Onko kotipihallasi lunta?
Ääniä yhteensä 24055
Sähköt ja kotitie poikki – Juha tarttui isänsä kanssa sahaan ja raivasi kaatuneet puut
Lämpimän veden puute suurin ongelma pitkän sähkökatkon piinaamalla valkeakoskelaisperheellä. Lue lisää ›
Sunnuntaina ja vielä maanantaina voi olla pientä pakkasta ihan Etelä-Suomeakin myöten. Mutta ollaanko loppuviikosta plussalla vai miinuksella? Lue lisää ›